open-index/open-wikipedia-markdown huggingface dataset:
Ζιναΐντα Γκίππιους

Η **Ζιναΐντα Νικολάιεβνα Γκίππιους** (, 20 Νοεμβρίου 1869, Μπελέβ, Τούλα επαρχία, Ρωσική Αυτοκρατορία — 9 Σεπτεμβρίου 1945, Παρίσι) ήταν Ρωσίδα ποιήτρια, θεατρική συγγραφέας, εκδότης, διηγηματογράφος και θρησκευτικός στοχαστής.

Θεωρήθηκε ως «μια από τις πιο αινιγματικές και ευφυείς γυναίκες της εποχής της στη Ρωσία». Υπήρξε μια από τις σπουδαιότερες εκπροσώπους της Αργυρής Εποχής του ρωσικού πολιτισμού και ιδεολόγος του ρωσικού συμβολισμού.

## Παραπομπές


## Εξωτερικοί σύνδεσμοι
* [Http://gippius.com/]
* [Http://stroki.net/content/blogcategory/37/30/]
* http: //lib.ru/POEZIQ/GIPPIUS/
* [Http://www.stihi-rus.ru/1/Gippius/] σε http://www.stihi-rus.ru/page3.htm
* [Http://imwerden.de/cat/modules.php?name=books&pa=showbook&pid=1174]
* [Http://imwerden.de/cat/modules.php?name=books&pa=showbook&pid=904]
* [Http://www.svobodanews.ru/Transcript/2008/02/13/20080213011737703.html] 
* [Http://az.lib.ru/g/gippius_z_n/]
* [Http://laidinen.ru/women.php?part=72&letter=Г/]
* [Http://russ.ru/pole/Dama-s-lornetkoj] 

Κατηγορία:Ρώσοι ποιητές
Κατηγορία:Ρωσίδες συγγραφείς
Μηνάς Χατζησάββας

Ο **Μηνάς Χατζησάββας** (Αθήνα, 28 Ιανουαρίου 1948 - 30 Νοεμβρίου 2015) ήταν Έλληνας ηθοποιός και σεναριογράφος.

## Βιογραφία
Υπήρξε απόφοιτος της Δραματικής Σχολής του Εθνικού Θεάτρου (1969) και συνέχισε τις σπουδές του στο Παρίσι. Υπήρξε ένας από τους ιδρυτές του «Ελεύθερου Θεάτρου» ενώ τη περίοδο 1978-1983 συνεργάστηκε σταθερά με το Εθνικό Θέατρο και την περίοδο 1984-1998 με το Ανοιχτό Θέατρο. Έπαιξε σε πολλές θεατρικές παραστάσεις, ενώ σημαντική ήταν η παρουσία του στον κινηματογράφο και την τηλεόραση.

Το 1995 τιμήθηκε με το βραβείο σεναρίου στο Φεστιβάλ Θεσσαλονίκης για το σενάριο της ταινίας *[[Η ζωή ενάμιση χιλιάρικο]]*. 

Για τον τελευταίο του ρόλο, στην ταινία *Ένας άλλος κόσμος,* τιμήθηκε μετά θάνατον με το βραβείο Β' Ανδρικού Ρόλου από την Ελληνική Ακαδημία Κινηματογράφου.

## Προσωπική ζωή
Συζούσε με τον σύντροφό του Κώστα Φαλελάκη τα 24 τελευταία χρόνια της ζωής του.

## Θάνατος
Στις 23 Νοεμβρίου 2015 εισήχθη για νοσηλεία στο νοσοκομείο Ευαγγελισμός, έχοντας υποστεί εγκεφαλικά επεισόδια και απεβίωσε στις 30 Νοεμβρίου λόγω αυτών. Η πολιτική κηδεία του τελέστηκε στο Πρώτο Νεκροταφείο Αθηνών στις 2 Δεκεμβρίου.

Κατόπιν επιθυμίας του ηθοποιού ακολούθησε αποτέφρωση, ενώ επιθυμία της οικογένειάς του ήταν αντί στεφάνων να συγκεντρωθούν χρήματα για τους συλλόγους των μεταναστών. Συλλυπητήριο μήνυμα για το θάνατο του εξέδωσε και ο πρωθυπουργός, Αλέξης Τσίπρας. Η τέφρα του σκορπίστηκε στο κτήμα της αδελφής του στα Πολιτικά Εύβοιας.

## Φιλμογραφία
### Θέατρο

Είχε εμφανιστεί σε πλήθος θεατρικών παραστάσεων, κινηματογραφικών ταινιών και τηλεοπτικών σειρών.

## Παραστασιογραφία
 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες σεναριογράφοι  
Κατηγορία:Έλληνες ηθοποιοί φωνής
Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:ΛΟΑΤ πρόσωπα από την Ελλάδα
Κατηγορία:Γκέι ηθοποιοί
Κερί

Ο όρος **κερί** μπορεί να αναφέρεται στις εξής έννοιες:

* Κερί (ουσία), οικογένεια οργανικών ενώσεων.
* Κερί (αντικείμενο), αντικείμενο το οποίο παραδοσιακά χρησιμοποιείται για φωτισμό, λατρευτικούς σκοπούς ή μέτρηση της ώρας.
* Κερί (διαδικασία καλλωπισμού), τρόπος περιποίησης ή/και αφαίρεσης τριχών από τα φρύδια.
Πετροβιανό Μπαρόκ

Το **Πετροβιανό Μπαρόκ** (ρώσικα: Петровское барокко) είναι η ονομασία που χρησιμοποιείται από τους ιστορικούς τέχνης για τον ορισμό ενός ρυθμού μπαρόκ αρχιτεκτονικής και διακόσμησης ο οποίος άνθησε υπό τον Πέτρο τον Μέγα και ο οποίος χρησιμοποιήθηκε για τον σχεδιασμό και την ανέγερση κτιρίων στη νεοϊδρυθείσα ρωσική πρωτεύουσα, Αγία Πετρούπολη, υπό τον συγκεκριμένο μονάρχη, καθώς και τους άμεσους διαδόχους του. 

Σε αντίθεση με το, χρονολογούμενο από την ίδια εποχή, Μπαρόκ Ναρίσκιν, το οποίο άνθησε στη Μόσχα, το Πετροβιανό Μπαρόκ αποτέλεσε τη δραστική ρήξη με τις βυζαντινές παραδόσεις που κυριαρχούσαν στη ρωσική αρχιτεκτονική για διάστημα σχεδόν χιλίων ετών. Οι σημαντικότεροι εφαρμοστές του αρχιτεκτονικού αυτού ρυθμού - Ντομένικο Τρετζίνι, Αντρέας Σχλύτερ και Μιχαΐλ Ζεμτσόφ - άντλησαν την έμπνευσή τους από τη σχετικά λυτή ολλανδική, δανική και σουηδική αρχιτεκτονική εκείνης της περιόδου.

Σωζόμενα δείγματα του αρχιτεκτονικού αυτού ρυθμού στην Αγία Πετρούπολη είναι ο Καθεδρικός Ναός Αγίων Πέτρου και Παύλου (Τρετζίνι), τα Δώδεκα Κολλέγια (Τρετζίνι), η Κουνστκάμερα (Ζεμτσόφ), το Παλάτι Κίκιν (Σχλύτερ) και το Παλάτι Μενσίκοφ (Τζοβάνι Φοντάνα)

Οι κτιριακές κατασκευές πετροβιανού μπαρόκ αρχιτεκτονικού ρυθμού ευρισκόμενες εκτός της Αγίας Πετρούπολης είναι σπάνιες, ενώ μεταξύ αυτών περιλαμβάνονται ο Πύργος Μενσίκοφ στη Μόσχα και το Παλάτι Καντριόργκ στο Τάλιν.

## Σημειώσεις


## Βιβλιογραφία
* William Craft Brumfield. *A History of Russian Architecture* (Cambridge: Cambridge University Press, 1993) ISBN 978-0-521-40333-7 (Chapter Eight: "The Foundations of the Baroque in Saint Petersburg")

Κατηγορία:Μπαρόκ
Κατηγορία:Αρχιτεκτονική στη Ρωσία
Κατηγορία:Αρχιτεκτονικοί ρυθμοί
Κατηγορία:Αρχιτεκτονικά ρεύματα
Παλάτι Κίκιν

Το **Παλάτι Κίκιν** (ρωσικά: Кикины палаты) είναι μία από τις παλαιότερες κτιριακές κατασκευές στην Αγία Πετρούπολη της Ρωσίας. Η μικρού μεγέθους αυτή κατοικία παραγγέλθηκε από τον Αλεξάντερ Κίκιν το 1714. Το όνομα του αρχιτέκτονα είναι άγνωστο, ωστόσο οι ομοιότητες με το Παλαιό Παλάτι του Πέτερχοφ είναι αρκετές, πιθανολογώντας την αρχιτεκτονική του πατρότητα στον Αντρέας Σχλύτερ.

Η ανέγερση του παλατιού δεν είχε ακόμη ολοκληρωθεί, όταν ο Αλεξάντερ Κίκιν έπεσε σε δυσμένεια και, κατόπιν, εκτελέστηκε το 1718. Το κτίριο κατασχέθηκε από το Στέμμα και χρησιμοποιήθηκε για την φιλοξενία της βασιλικής βιβλιοθήκης και του ερμαριού αξιοπερίεργων αντικειμένων της Ακαδημίας των Επιστημών (αργότερα μεταφέρθηκε στο Κτίριο Κουνστκάμερ). Η αρχική διώροφη κατοικία επεκτάθηκε, με την προσθήκη ενός τρίτου ορόφου κάποια στιγμή στην διάρκεια της δεκαετίας του 1720.

Μετά το 1733, το κτίριο φιλοξένησε το διοικητικό γραφείο της Ιππικής Φρουράς, καθώς και το νοσοκομείο της. Ανακατασκευάστηκε πλήρως το 1829, ενώ η μπαρόκ αρχιτεκτονικού ρυθμού διακόσμησή του απομακρύνθηκε. Το ερειπωμένο κτίριο καταστράφηκε περαιτέρω από σειρά αεροπορικών βομβαρδισμών στην διάρκεια της δεκαετίας του 1940.

Ήταν η Ίρινα Μπενουά, μέλος της γνωστής οικογένειας Μπενουά, η οποία ανέλαβε την ανακαίνιση του κτιρίου στην θεωρούμενη ως Πετροβιανού Μπαρόκ μορφή του, σε μία διαδικασία η οποία διήρκεσε από το 1952 έως το 1956. Το Παλάτι Κίκιν φιλοξενεί, σήμερα, μουσική σχολή.

## Παραπομπές


## Εξωτερικοί σύνδεσμοι
*  Ιστοσελίδα του Παλατιού Κίκιν

Κατηγορία:Μπαρόκ αρχιτεκτονική στη Ρωσία
Κατηγορία:Κτίρια και κατασκευές στην Αγία Πετρούπολη
Κατηγορία:Αξιοθέατα στη Ρωσία
Κάρπι ΦΚ 1909

Η **Κάρπι ΦΚ 1909** (*Carpi Football Club 1909*) είναι ιταλική ποδοσφαιρική ομάδα από την πόλη Κάρπι της επαρχίας της Μόντενα. Ιδρύθηκε το 1909. Έδρα της ομάδας είναι το Στάδιο Αλμπέρτο Μπράλια στην Μόντενα, χωρητικότητας 21,151 θεατών. Συμμετέχει στην Σέριε Β. Χρώματα της ομάδας είναι το λευκό και το κόκκινο.

## Τίτλοι
**[[Σέριε Β]] (1)**: 2014–15

## Υποσημειώσεις


## Εξωτερικοί σύνδεσμοι
*  Η επίσημη σελίδα της Κάρπι 

Κατηγορία:Ιδρύσεις ποδοσφαιρικών ομάδων το 1909
Κατηγορία:Ποδοσφαιρικές ομάδες Ιταλίας
ΣΣ Ακράγκας

Η **ΣΣ Ακράγας** (*Società Sportiva Akragas Città dei Templi*) είναι ιταλική ποδοσφαιρική ομάδα από την πόλη Αγκριτζέντο της νότιας Σικελίας. Ιδρύθηκε το 1929. Έδρα της ομάδας είναι το Στάδιο Εσενέτο, χωρητικότητας 15,000 θεατών. Συμμετέχει στην Λέγκα Προ. Χρώματα της ομάδας είναι το γαλάζιο και το λευκό.

## Τίτλοι
**[[Σέριε Δ]] (3)**: 1980–81, 1991–92, 2014–15

## Παραπομπές


## Εξωτερικοί σύνδεσμοι
*  

Κατηγορία:Ιδρύσεις ποδοσφαιρικών ομάδων το 1929
Κατηγορία:Ποδοσφαιρικές ομάδες Ιταλίας
Κερί (αντικείμενο)

μικρογραφία|''Νεαρός Άνδρας με ένα Κερί'', πίνακας του Μισέλ Γκομπά, 1681.
μικρογραφία|Κηροκόπτης
μικρογραφία|Κηροσβέστης.

**Κερί** ονομάζουμε το αντικείμενο που αποτελείται από φιτίλι τοποθετημένο μέσα σε κερί ή άλλη εύφλεκτη ουσία. Παρέχει φως, και σε κάποιες περιπτώσεις, άρωμα. Μπορεί επίσης να παρέχει θερμότητα ή να χρησιμοποιείται για την μέτρηση του χρόνου. Ο κατασκευαστής κεριών είναι γνωστός ως κηροποιός.

Για την καύση ενός κεριού μια πηγή θερμότητας (συχνά μια γυμνή φλόγα) χρησιμοποιείται για να ανάψει το φιτίλι του κεριού, το οποίο κατόπιν λιώνει και εξατμίζει μια μικρή ποσότητα καυσίμου (το περιβάλλον κερί). Μόλις εξατμιστεί, το καύσιμο συνδυάζεται με το ατμοσφαιρικό οξυγόνο και αναφλέγεται, σχηματίζοντας μια σταθερή φλόγα. Η φλόγα αυτή παρέχει επαρκή θερμότητα για να διατηρεί το κερί αναμμένο, μέσω μία αυτοσυντηρούμενης αλυσίδας γεγονότων: η θερμότητα της φλόγας λιώνει το πάνω μέρος της μάζας του στερεού καυσίμου, έπειτα το λιωμένο καύσιμο διαποτίζει το φιτίλι και κινείται στο πάνω μέρος του μέσω τριχοειδούς δράσης, και τέλος το καύσιμο εξατμίζεται και καίγεται μέσα στην φλόγα του κεριού.

Καθώς η μάζα του στερεού καυσίμου λιώνει και καταναλώνεται, το κερί κονταίνει. Μέρη του φιτιλιού, τα οποία δεν παράγουν εξατμισμένο καύσιμο, καταναλώνονται από την φλόγα. Η καύση του φιτιλιού περιορίζει το εκτεθειμένο μήκος του, διατηρώντας έτσι μία διαρκή θερμοκρασία καύσης και έναν διαρκή ρυθμό κατανάλωσης του καυσίμου. Μερικά φιτίλια χρειάζονται συχνό κόψιμο με ψαλίδι ή ειδικό κόφτη φιτιλιών, συνήθως σε μήκος 0,7 εκατοστών, ώστε να παρέχουν πιο αργή, σταθερή καύση και ώστε να αποφεύγεται η δημιουργία καπνού.

Στις παλαιότερες εποχές, το φιτίλι χρειαζόταν συχνό κόψιμο. Ειδικά εργαλεία, ψαλίδια κεριών γνωστά ως κηροκόπτες, παράγονταν για αυτόν τον σκοπό στον 20ο αιώνα, και συχνά συνδυάζονταν με έναν κηροσβέστη, σε ένα και μοναδικό εργαλείο. Στα μοντέρνα κεριά, το φιτίλι είναι κατασκευασμένο ώστε να κάμπτεται καθώς καίγεται. Αυτό εξασφαλίζει ότι το άκρο του φιτιλιού οξυγονώνεται και κατόπιν καίγεται από την φλόγα, δημιουργώντας έτσι ένα αυτοκαταναλούμενο φιτίλι, και εξαφανίζοντας την ανάγκη για την χρήση του προαναφερθέντος εργαλείου και την διαρκή επιμέλεια του κεριού.

Κατηγορία:Φωτεινές πηγές
Κατηγορία:Καύση
Κατηγορία:Ορθόδοξη Θεία Λειτουργία
Κατηγορία:Καθολική Εκκλησία
Φροζινόνε Κάλτσιο

Η **Φροζινόνε Κάλτσιο** (*Frosinone Calcio*) είναι ιταλική ποδοσφαιρική ομάδα από την πόλη Φροζινόνε της επαρχίας Λάτιο. Ιδρύθηκε το 1906 ως *Ούνιον Σπορτίβε Φρουζινάντε*. Έδρα της ομάδας είναι το Στάδιο βενιτo ζτιρπε, χωρητικότητας 16,227 θεατών. Συμμετέχει στην Σέριε Α. Χρώματα της ομάδας είναι το μπλε και το κίτρινο.

## Τίτλοι
**[[Λέγκα Προ 2]] (2)**: 1986–87, 2003–04

**[[Σέριε D]] (1)**: 1965–66, 1970–71

## Υποσημειώσεις


## Εξωτερικοί σύνδεσμοι
*  Η επίσημη σελίδα της Φροζινόνε

Κατηγορία:Ιδρύσεις ποδοσφαιρικών ομάδων το 1906
Κατηγορία:Ποδοσφαιρικές ομάδες Ιταλίας
Αναφορά στον Ανδρέα Εμπειρίκο

Η **Αναφορά στον Ανδρέα Εμπειρίκο** είναι δοκίμιο του Οδυσσέα Ελύτη για τον Ανδρέα Εμπειρίκο, ένας αποχαιρετισμός του μεγάλου ποιητή στον εξίσου μεγάλο ομότεχνό του. Το δοκίμιο αρχικά κυκλοφόρησε από τις εκδόσεις Εγνατία/Τραμ το 1979 και σε δεύτερη έκδοση από τις εκδόσεις ύψιλον/βιβλία το 1980, ενώ το 1992 συμπεριλήφθηκε στον τόμο *[[Εν λευκώ]]* του Οδυσσέα Ελύτη.

## Περιεχόμενο

Ο Οδυσσέας Ελύτης ήταν ένας ποιητής που αγωνίστηκε για ελευθερία και δημιουργικότητα ενάντια σε μία κακώς εννοούμενη παράδοση. Σύμμαχος, φίλος και δάσκαλος σε αυτή τη μεγάλη πορεία υπήρξε ο Ανδρέας Εμπειρίκος: «*Ο Εμπειρίκος ήταν ο μεγάλης αντοχής αθλητής της φαντασίας, με γήπεδο την οικουμένη ολάκερη και διασκελισμό τον Έρωτα*». Στα *[[Ανοιχτά χαρτιά]]* ο Ελύτης περιγράφει την πρώτη του συνάντηση με τον Ανδρέα Εμπειρίκο, μόλις εικοσιτεσσάρων ετών ο ίδιος και τριαντατεσσάρων ο Εμπειρίκος, το 1935: «*Η συνδιάλεξή μας ήταν περισσότερο μια σειρά από επιφωνήματα εκπλήξεων παρά ένας κανονικός διάλογος. Εγώ έβλεπα στο πρόσωπό του ένα πλάσμα περίπου μυθικό που είχε φάει και πιει με τους θεούς μου. Εκείνος, πάλι, το απροσδόκητο λαχείο ενός νέου ομοϊδεάτη μέσα στη [[Φιλολογία|φιλολογική]] έρημο των [[Αθήνα|Αθηνών]]. Ήταν γραφτό, ήταν φυσικό μάλλον, να γίνουμε φίλοι. Φίλοι, με μια φιλία που, μολονότι διήνυσε, όπως θα έλεγε ο [[Ανδρέας Κάλβος|Κάλβος]], "το τέταρτον του αιώνος", δεν κινδύνεψε ποτέ από τίποτε, ούτε για μια στιγμή. Την πρώτη γέφυρα την είχε ρίξει ο [[Υπερρεαλισμός]].*» «[*Κ*]*άναμε ατέλειωτες συζητήσεις ή επιχειρούσαμε θαυμαστές εκστρατείες για την ανακάλυψη των έργων του [[Θεόφιλος Κεφαλάς - Χατζημιχαήλ|Θεοφίλου]] που είχε πεθάνει μόλις ένα χρόνο πριν*.»

Η *Αναφορά στον Ανδρέα Εμπειρίκο* γράφτηκε το 1977, δύο χρόνια μετά τον θάνατο του Εμπειρίκου το 1975, και αποτελείται από δεκατέσσερα μέρη. Είναι ένα σχετικά ολιγοσέλιδο κείμενο στο μέγεθος μίας νουβέλας ή ενός μεγάλου διηγήματος (69 σελίδες στη μικρού σχήματος αυτοτελή έκδοση, 53 σελίδες στη μεγάλου σχήματος έκδοση του *[[Εν λευκώ]]*).

Το περιεχόμενό του είναι ένας συνδυασμός της βιογραφίας και των έργων του Εμπειρίκου, της φιλίας των δύο ποιητών και εν τέλει της ίδιας της ποίησης. Ο Ελύτης από τα έργα του Εμπειρίκου (*[[Υψικάμινος]]*, *[[Ενδοχώρα]]*, *[[Οκτάνα]]*, *[[Αι γενεαί πάσαι ή Η σήμερον ως αύριον και ως χθες]]*, *[[Γραπτά ή προσωπική μυθολογία]]*, *[[Αργώ ή Πλους αεροστάτου]]*, *[[Ζεμφύρα ή Το μυστικόν της Πασιφάης]]*, κ.ά.) στέκεται ιδιαίτερα στο έργο ζωής του ποιητή: *[[Ο Μέγας Ανατολικός]]*.

Εξαίρεται από τον Ελύτη η αγαθότητα, η αθωότητα και η παιδική αφέλεια του Εμπειρίκου.

## Παραπομπές


## Βιβλιογραφία
* 
* 

Κατηγορία:Οδυσσέας Ελύτης
Κατηγορία:Νεοελληνικά δοκίμια
Κανίκλειος

μικρογραφία|Ο επί του κανικλείου Θεόκτιστος με τον αυτοκράτορα Μιχαήλ Γ΄.
Ο **Επί του κανικλείου** ή **Χαρτουλάριος του κανικλείου** (αρχ. ελληνικά: ἐπὶ τοῦ κανικλείου), ήταν βυζαντινό αξίωμα. Αυτός που το κατείχε ήταν από τους υψηλότερους αξιωματούχους του Αυτοκράτορα· κρατούσε το Αυτοκρατορικό μελανοδοχείο (και την πένα), που λεγόταν *κανίκλειον* και ήταν υπεύθυνος γι' αυτό. Το αξίωμα εμφανίζεται για πρώτη φορά τον 9ο αιώνα και κατατασσόταν στα ειδικά αξιώματα σύμφωνα με το Κλητορολόγιον του Θεόφιλου. Ο *επί του κανικλείου* είχε το Αυτοκρατορικό μελανοδοχείο με την πορφυρή μελάνη (*κιννάβαριν*) και επικύρωνε τα Αυτοκρατορικά έγραφα, ενώ είχε και νομικές αρμοδιότητες.

Στις νομικές αρμοδιότητες που είχε, παρίστατο σε δίκες και προσέφερε νομικές συμβουλές, αλλά εξέταζε και υποθέσεις, έδινε την συμβουλή του στους αντίδικους και -αν δεν την εφάρμοζαν- την προωθούσε σε δικαστήριο.

Γνωστοί κάτοχοι του τίτλου ήταν οι: Θεόκτιστος, Δημήτριος Τορνίκιος, Νικηφόρος Ουρανός, Θεόδωρος ο Ειρηνικός, Κανιήλ, Θεόδωρος Στυππειώτης, Νικηφόρος Αλυάτης, Αλουσιάνος Μιχαήλ Αγιοθεοδωρίτης,Νικηφόρος Χούμνος και τελευταίος αναφέρεται ο Αλέξιος Παλαιολόγος Τζαμπλάκων το 1438.

## Παραπομπές


Κατηγορία:Βυζαντινοί νομικοί τίτλοι
Κατηγορία:Βυζαντινοί διοικητικοί τίτλοι
Μάριος Ματαλών

Ο **Μάριος Ματαλών**, γεννημένος στη Θεσσαλονίκη στις 16 Φεβρουαρίου 1989, είναι Έλληνας διεθνής καλαθοσφαιριστής. Έχει ύψος 1,86 m και αγωνίζεται στη θέση του πόιντ γκαρντ.

Άρχισε την μπασκετική του καριέρα από την Ακαδημία «Αστέρια» και στη συνέχεια αγωνίστηκε στην ομάδα των Εκπαιδευτηρίων Μαντουλίδη με την οποία κατέκτησε τη δεύτερη θέση στο Παγκόσμιο Σχολικό Πρωτάθλημα.

## Επαγγελματική καριέρα
Ο Ματαλών ξεκίνησε την επαγγελματική του καριέρα από την ομάδα του Άρη αγωνιζόμενος στο πρώτο παιχνίδι της σεζόν 2005-06 όπου οι «κίτρινοι» επιβλήθηκαν του Μακεδονικού με 84-66. Την επόμενη χρονιά αγωνίστηκε και πάλι στην πρεμιέρα του πρωταθλήματος, στην ήττα του Άρη από τον Παναθηναϊκό με 82-69.

Το 2007-08 αγωνίστηκε με το Πανεπιστήμιο του Γουαϊόμινγκ σε τρεις αγώνες του NCAA και επέστρεψε στην Ελλάδα φορώντας τη φανέλα του Κολοσσού Ρόδου σε 14 αγώνες. Την επόμενη χρονιά δόθηκε δανεικός στην Α.Ε. Λάρισας από τον Άρη, παίζοντας μόλις σε επτά αγώνες.

Το 2009-10 αγωνίστηκε στο πρωτάθλημα του Ισραήλ με την ομάδα της Χάποελ Αφούλα πετυχαίνοντας 394 πόντους σε 26 παιχνίδια για τη δεύτερη κατηγορία του τοπικού πρωταθλήματος. Το 2010-11 φόρεσε τη φανέλα του Κόροιβου Αμαλιάδας για την Α2 εθνική κατηγορία ενώ μεταγράφηκε στον Ηλυσιακό το 2011-12, επιστρέφοντας στο πρωτάθλημα της Α1 μετά από τρία χρόνια.

Το καλοκαίρι του 2012 συμφώνησε με την ομάδα του ΟΦΗ, η οποία αγωνιζόταν στο πρωτάθλημα της Α2, πριν μεταγραφεί για δύο σεζόν στα Τρίκαλα, όπου σε 43 αγώνες πρωταθλήματος πέτυχε 240 πόντους.

Το καλοκαίρι του 2015 υπέγραψε στον Α.Γ.Ο. Ρεθύμνου, ενώ το καλοκαίρι του 2016 συμφώνησε με την ομάδα του Πανιωνίου.

## Με την Εθνική Ομάδα
Έχει λάβει μέρος στις υποχρεώσεις με τις εθνικές ομάδες Παίδων, Εφήβων και Νέων με τις οποίες έχει συνολικά 67 διεθνείς συμμετοχές. Ως μέλος της Εθνικής Εφήβων κατέκτησε τη δεύτερη θέση (ασημένιο μετάλλιο) στο Ευρωμπάσκετ του 2007 που διεξήχθη στη Μαδρίτη.

## Παραπομπές


## Πηγές
* ΜΑΤΑΛΟΝ Μάριος, Ε.Σ.Α.Κ.Ε. (esake.gr)
* Marios Matalon Basketball Player Profile, basketball.eurobasket.com
* Παίκτης: Μάριος Ματαλόν | Καριέρα παίκτη, insports.eu

## Εξωτερικοί σύνδεσμοι
* 



Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές ισραηλινών συλλόγων
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Κόροιβου Αμαλιάδας
Κατηγορία:Καλαθοσφαιριστές Λάρισας
Κατηγορία:Καλαθοσφαιριστές ΟΦΗ
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Αιόλου Τρικάλων
Κατηγορία:Πόιντ γκαρντ
Κατηγορία:Έλληνες καλαθοσφαιριστές στο εξωτερικό
Εκλεκτορικό Παλάτι (Άμπεργκ)

Το **Εκλεκτορικό Παλάτι** () είναι κάστρο στο Άμπεργκ της Γερμανίας. Έπειτα από σειρά μεγάλων πυρκαγιών  κατά τη διάρκεια του 17ου αιώνα, μόνον η νότια πτέρυγα (*Neues Schloss*) παραμένει από το άλλοτε τριπτέρυγο παλάτι. Συνδέεται μέσω της οχυρωμένης γέφυρας *Stadtbrille* με το *Zeughaus* (οπλοστάσιο), η οποία διασχίζει τον ποταμό Φιλς.

Η ανέγερσή του ξεκίνησε το 1417 υπό τον Λουδοβίκο Γ΄, Παλατινό Εκλέκτορα, και αντικατέστησε το Άλτε Φέστε, ένα γοτθικού αρχιτεκτονικού ρυθμού κτίριο στο κέντρο της πόλης, ως εκλεκτορική έδρα. Στο αρχικό κτίριο στα βόρεια προστέθηκε μία νότια πτέρυγα, μία τάφρος, καθώς και ένα θυρωρείο, από τον Εκλέκτορα Φρειδερίκο Α΄, μετατρέποντάς το σε φρούριο. Η σημερινή του εμφάνιση με ένα υψηλό σπειροειδές αέτωμα χρονολογείται από το 1603 και αποτελεί έργο του Γιοχάνες Σχοχ, ο οποίος σχεδίασε εκ νέου το *Zeughaus* με την προσθήκη ενός πύργου στο νότιο τμήμα του. Το 1738, στάβλοι αλόγων ανεγέρθηκαν ως δυτική πτέρυγα.

Ανήκοντας στους Εκλέκτορες του Παλατινάτου από την ανέγερσή του έως και την διάλυση του Εκλεκτοράτου, το κάστρο αποτέλεσε έδρα, από τον 19ο αιώνα, αρχικά της τοπικής Περιφερειακής και Οικονομικής Διοίκησης του Βασιλείου της Βαυαρίας, ενώ αργότερα της τοπικής Περιφερειακής Διοίκησης του Βαυαρικού Κράτους στο Άμπεργκ και, μετά το 1972, του Διαμερίσματος του Άμπεργκ-Ζούλτσμπαχ.

## Παραπομπές


## Εξωτερικοί σύνδεσμοι

*Kurfürstliches Schloss und Zeughaus, επίσημη ιστοσελίδα του Άμπεργκ (γερμανικά)
*Stadtbrille, επίσημη ιστοσελίδα του Άμπεργκ (γερμανικά)

Κατηγορία:Κάστρα στη Γερμανία
Κατηγορία:Κτίρια και κατασκευές στη Βαυαρία
Χάνο Μότολα

Ο **Χάνο Μότολα** (Ελσίνκι, 9 Σεπτεμβρίου 1976), είναι Φινλανδός πρώην διεθνής καλαθοσφαιριστής, ο οποίος αγωνιζόταν στη θέση του Πάουερ φόργουορντ. Είναι ο πρώτος Φινλανδός καλαθοσφαιριστής που αγωνίστηκε στο ΝΒΑ.

## Σταδιοδρομία
Ο Μότολα φοίτησε στο πανεπιστήμιο της Γιούτα από το 1996 ως το 2000, έχοντας μέσους όρους 12,4 πόντων και 4,6 ριμπάουντ σε 120 αγώνες. Μετά την αποφοίτηση του, έγινε ντραφτ για το ΝΒΑ στο # 40 του 2000 με την ομάδα των Ατλάντα Χοκς. Αγωνίστηκε για δύο χρόνια στην ομάδα της Ατλάντα, παίζοντας σε 155 αγώνες με 4,6 πόντους και 2,9 ριμπάουντ ανά αγώνα.

Στη συνέχεια, μεταγράφηκε στην ισπανική Ταού Κεράμικα, στην οποία παρέμεινε μέχρι τον Δεκέμβριο του 2002. Μάλιστα βγήκε MVP της πρώτης αγωνιστικής στην Ευρωλίγκα 31 πόντους (10/13 δίποντα, 2/2 τρίποντα), μάζεψε 7 ριμπάουντ, έκλεψε και 4 φορές τη μπάλα και συγκέντρωσε 40 βαθμούς στο σύστημα αξιολόγησης.

Την επόμενη σεζόν, μεταγράφηκε στη Φορτιτούντο Μπολόνια, παίζοντας σε 22 αγώνες για την Ευρωλίγκα με 10,8 πόντους και 3,8 ριμπάουντ ανά αγώνα.

Το 2004-05 φόρεσε τη φανέλα της Σκαβολίνι Πέζαρο και αγωνίστηκε και πάλι στην Ευρωλίγκα με 13,7 πόντους και 5,1 ριμπάουντ, φθάνοντας ως την προημιτελική φάση της διοργάνωσης. Ακολούθησε η μεταγραφή του στη Ρωσία και την Ντιναμό Μόσχας, κατακτώντας το τρόπαιο του Eurocup, όπου στον τελικό του Σαρλερουά κέρδισε τον Άρη με 73-60.

Μετά τη σεζόν 2006-07, όπου κατέκτησε το νταμπλ στη Λιθουανία με την ομάδα της Ζαλγκίρις Κάουνας, ο Μότολα συμφώνησε με τον Άρη, αγωνιζόμενος για άλλη μια χρονιά στην Ευρωλίγκα. Σε είκοσι ευρωπαϊκούς αγώνες, ο Μότολα είχε μέσο όρο 8,0 πόντων και 2,8 ριμπάουντ.

Από το 2009 ως το 2014, αγωνιζόταν στην ομάδα της Τόρπαν Πόγιατ από τη Φινλανδία, με την οποία έφθασε στον τελικό του τοπικού πρωταθλήματος τη σεζόν 2009-10 και στον τελικό του κυπέλλου την επόμενη σεζόν.

## Εθνική ομάδα
Ήταν μέλος της εθνικής ομάδας της Φινλανδίας από το 1995. Αγωνίστηκε με την ομάδα στα Ευρωμπάσκετ 1995, 2011 και 2013, όπως επίσης και στο Παγκόσμιο Κύπελλο 2014.

## Τίτλοι-Διακρίσεις

### Συλλογικοί

#### [[ΜΚ Ντιναμό Μόσχας|Ντιναμό Μόσχας]]

* Γιούροκαπ: (2006)

#### [[Ζάλγκιρις Κάουνας]]

* Πρωτάθλημα Λιθουανίας: (2007)
* Κύπελλο Λιθουανίας: (2007)

### Ατομικοί

* 2x MVP της αγωνιστικής στην Ευρωλίγκα: (1η αγωνιστική 2002/03) (Top 16, 4η αγωνιστική 2004/05)
* 8x Φινλανδός καλαθοσφαιριστής της χρονιάς: (1997, 1998, 1999, 2000, 2001, 2002, 2004, 2005)
* Καλύτερος νέος παίκτης στο Πρωτάθλημα Φινλανδίας: (1995)

## Παραπομπές


## Πηγές
* Hanno Mottola NBA Stats | Basketball-Reference.com 
* MOTTOLA, HANNO - Welcome to EUROLEAGUE BASKETBALL
* Hanno Mottola - UtahUtes.com

Κατηγορία:Φινλανδοί καλαθοσφαιριστές
Κατηγορία:Πάουερ φόργουορντ
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ατλάντα Χοκς
Κατηγορία:Καλαθοσφαιριστές Σάσκι Μπασκόνια
Κατηγορία:Καλαθοσφαιριστές Φορτιτούντο Μπολόνια
Κατηγορία:Καλαθοσφαιριστές Βικτόρια Λιμπερτάς Πέζαρο
Κατηγορία:Καλαθοσφαιριστές Ντιναμό Μόσχας
Κατηγορία:Καλαθοσφαιριστές Ζάλγκιρις Κάουνας
Κατηγορία:Καλαθοσφαιριστές Εθνικής Φινλανδίας
Δημήτρης Σαράφογλου

Ο **Δημήτρης Σαράφογλου** (1950) είναι Έλληνας πολιτικός που διετέλεσε δήμαρχος Κερατσινίου για συνολικά 20 χρόνια (1978–1994 και 2002–2006) και γενικός γραμματέας του ΥΠΕΧΩΔΕ επί υπουργίας Κώστα Λαλιώτη.

## Βιογραφικό
Γεννήθηκε το 1950 στο Κερατσίνι. Το 1974 αποφοίτησε από το Εθνικό Μετσόβιο Πολυτεχνείο (ΕΜΠ) με πτυχίο πολιτικού μηχανικού. Συμμετείχε ενεργά στο αντιδικτατορικό φοιτητικό κίνημα και υπήρξε στέλεχος της ΚΝΕ και του ΚΚΕ. Με τη στήριξη του ΚΚΕ εκλέχθηκε δήμαρχος Κερατσινίου σε ηλικία 28 ετών στις δημοτικές εκλογές του 1978. Επανεκλέχθηκε το 1982 και το 1986 (ξανά με στήριξη ΚΚΕ) και το 1990 (με στήριξη του ενιαίου τότε Συνασπισμού και του ΠΑΣΟΚ).

Εκτός από δήμαρχος Κερατσινίου, υπήρξε μέλος του διοικητικού συμβουλίου της ΕΥΔΑΠ (1981–1985), αντιπρόεδρος της Κεντρικής Ένωσης Δήμων και Κοινοτήτων Ελλάδας (ΚΕΔΚΕ, 1983–1986), γραμματέας της Τοπικής Ένωσης Δήμων και Κοινοτήτων Αττικής (ΤΕΔΚΝΑ, 1983–1990) κ.α.

Στις αρχές της δεκαετίας του 1990 ο Δημήτρης Σαράφογλου αποχώρησε από το ΚΚΕ και τελικά εντάχθηκε στο ΠΑΣΟΚ, εν μέρει λόγω και της στενής φιλίας του με τον Κώστα Λαλιώτη. Επί υπουργίας Λαλιώτη στο ΥΠΕΧΩΔΕ διετέλεσε  αντιπρόεδρος της Δημόσιας Επιχείρησης Πολεοδομίας και Στέγασης (ΔΕΠOΣ), γενικός γραμματέας του υπουργείου, καθώς και πρόεδρος της Δημόσιας Επιχείρησης Ανέγερσης Νοσηλευτικών Μονάδων (ΔΕΠΑΝΟΜ).

Από το 2002 μέχρι το 2006 ήταν ξανά δήμαρχος Κερατσινίου.

Κόρη του είναι η δημοσιογράφος και παρουσιάστρια Μαρία Σαράφογλου.

## Παραπομπές


Κατηγορία:Έλληνες πολιτικοί του 20ού αιώνα
Κατηγορία:Έλληνες πολιτικοί του 21ου αιώνα
The Knick

Το ***The Knick*** είναι αμερικανική δραματική τηλεοπτική σειρά από το κανάλι Cinemax, των Τζακ Άμιελ και Μάικλ Μπέγκλερ, και σε σκηνοθεσία Στίβεν Σόντερμπεργκ, με πρωταγωνιστή τον Κλάιβ Όουεν. Η σειρά πραγματεύεται την καριέρα και την προσωπική ζωή του Τζων Θάκερι (Όουεν), αλλά και του υπόλοιπου προσωπικού, του Νοσοκομείου Knickerbocker, σε μία φανταστική του εκδοχή. Ο τόπος που διαδραματίζεται η σειρά είναι η Νέα Υόρκη, στις αρχές του 20ου αιώνα. Οι Άμιελ και Μπέγκλερ γράψανε τα περισσότερα επεισόδια, ενώ παράλληλα είναι και διευθυντές παραγωγής. Διευθυντές παραγωγής είναι, επίσης, ο Όουεν, ο Σόντερμπεργκ και ο Γκρέγκορι Γιάκομπς. Ο Στίβεν Κάτζ είναι ο υπεύθυνος παραγωγής, αλλά και συγγραφέας παράλληλα. Ο παραγωγός της σειράς είναι ο Μάικλ Πολαίρ με συνεργάτη τον Ντέιβιντ Κίρχνερ. Η σειρά έκανε πρεμιέρα στις 8 Αυγούστου 2014.

Στις 10 Ιουλίου 2014, το Cinemax, είχε ήδη ανακοινώσει ότι θα υπάρξει και δεύτερος κύκλος, η οποία έκανε πρεμιέρα στις 16 Οκτωβρίου 2015.

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του Cinemax
Αντρέι Μπέλιι

Ο **Αντρέι Μπέλιι** (, πραγματικό όνομα *Μπορίς Νικολάγιεβιτς Μπουγκάγιεφ*, , 14 Οκτωβρίου 1880, Μόσχα, Ρωσική Αυτοκρατορία — 8 Ιανουαρίου 1934, Μόσχα, ΕΣΣΔ), ήταν Ρώσος μυθιστοριογράφος, ποιητής, θεωρητικός και κριτικός λογοτεχνίας. Το μυθιστόρημά του *[[Πετρούπολη (μυθιστόρημα)|Πετρούπολη]]* θεωρήθηκε από τον Βλαντίμιρ Ναμπόκοφ ως ένα από τα τέσσερα μεγάλα μυθιστορήματα του 20ού αιώνα. Υπήρξε μια από τις ηγετικές φυσιογνωμίες του ρωσικού συμβολισμού και του μοντερνισμού.

## Παραπομπές


## Εξωτερικοί σύνδεσμοι
* 

Κατηγορία:Ρώσοι μυθιστοριογράφοι
Κατηγορία:Ρώσοι ποιητές
Κατηγορία:Ρώσοι κριτικοί της λογοτεχνίας
Ντμίτρι Μερεζκόβσκι

Ο **Ντμίτρι Σεργκέιεβιτς Μερεζκόβσκι** (, 2 Αυγούστου 1865, Αγία Πετρούπολη, Ρωσική Αυτοκρατορία — 9 Δεκεμβρίου 1941, Παρίσι, Γαλλία) ήταν Ρώσος μυθιστοριογράφος, ποιητής, θρησκευτικός στοχαστής και κριτικός λογοτεχνίας.

Υπήρξε σπουδαία φιγούρα της Αργυρής Εποχής στην ρωσική ποίηση. Θεωρείται συνιδρυτής του κινήματος του Συμβολισμού. Ο ίδιος αναγκάστηκε σε πολιτική εξορία δύο φορές. Κατά τη δεύτερη εξορία του (1918-1941) συνέχισε την επιτυχή δημοσίευση των μυθιστορημάτων του και αναγνωρίστηκε ως κριτικός της Σοβιετικής Ένωσης.

Υπήρξε συγγραφέας φιλοσοφικών και ιστορικών μυθιστορημάτων που σε συνδυασμό με τον ένθερμο ιδεαλισμό και τη λογοτεχνική καινοτομία του υπήρξε εννέα φορές υποψήφιος για το Βραβείο Νόμπελ στη λογοτεχνία, το οποίο παρολίγον να κερδίσει το 1933.

## Παραπομπές


## Εξωτερικοί σύνδεσμοι
* 

Κατηγορία:Ρώσοι μυθιστοριογράφοι
Κατηγορία:Ρώσοι ποιητές
Κατηγορία:Ρώσοι κριτικοί της λογοτεχνίας
Λαγκάδα Δυτικής Μάνης

Η ** Λαγκάδα Δυτικής Μάνης** ή **Λαγκάδα Μεσσηνίας** είναι οικισμός που υπάγεται στον Δήμο Δυτικής Μάνης. Ανήκε στον πρώην Δήμο Λεύκτρου μέχρι την εφαρμογή του προγράμματος Καλλικράτης το 2010. Είναι ένας από τους δύο χαρακτηρισμένους παραδοσιακούς οικισμούς της Μεσσηνίας μαζί με τις Θαλάμαι (Κουτήφαρι) και ένας από τους 118 παραδοσιακούς οικισμούς στην Πελοποννήσο. Στη διαμόρφωση της παραδοσιακής αρχιτεκτονικής συνέβαλαν οι Μανιάτες μάστορες στο σκάλισμα της πέτρας ή αλλιώς «πετροφάοι», όπως ο τεχνίτης Ιωάννης Κισκύρας από τη Λαγκάδα το 1820. Ακόμα, από την Λαγκάδα καταγόταν ο αγιογράφος Αναγνώστης ο οποίος έχει αγιογραφήσει πλήθος εκκλησιών στην ευρύτερη περιοχή. Απέχει από την Καλαμάτα 57χλμ.
## Ονομασία
Ο οικισμός είναι αμφιθεατρικά χτισμένος ανάμεσα στα δύο λαγκάδια  Εμπλουτσός και Βαθύ Λαγκάδι, στα οποία οφείλει το όνομά του. Κατά άλλη εκδοχή, το χωριό πήρε το όνομά του από τα σπίτια, τα οποία είναι χτισμένα στις πλαγιές ενός χειμάρρου.

## Ιστορία
Η ιστορία της ξεκινά επί Μάρκου Αυρηλίου, με την κατάληψη του διπλανού οικισμού  Θαλάμες που μέχρι τότε ανήκε στη Σπάρτη, από τους Ρωμαίους. Οι Ρωμαίοι εγκατέστησαν τους στάβλους τους στην Λαγκάδα και τη σωματοφυλακή τους στον οικισμό Σωματιανά, απ' όπου προέρχεται και η ονομασία τους. Με τον καιρό λοιπόν δημιουργήθηκε ο οικισμός που κατοικήθηκε από Ρωμαίους πολίτες των οποίων τα ονόματα εξελληνίστηκαν, κρατώντας όμως μέχρι σήμερα τη λατινική τους ρίζα. Το 1336 παραχωρήθηκε στον ευγενή Νικολό Ατσαγιόλι και μετέπειτα Βάιλο του Πριγκιπάτου της Αχαΐας, ως φέουδό του. Το 1503 κυριάρχησε στη Λαγκάδα η οικογένεια του Βούλτσου ή Μπούλτσου, εξού και η ονομασία της περιοχής Μπουλτσιάνικα στο Βόρειο μέρος του χωριού. Το 1805 επισκέφτηκε το χωριό κατά τη διάρκεια της περιήγησής του στον ελλαδικό χώρο, ο Άγγλος στρατιωτικός, τοπογράφος και αρχαιολόγος Ουίλιαμ Μάρτιν Ληκ, ο οποίος κάνει αναφορά στον οικισμό.

## Αξιοθέατα
thumb|Ο ναός της Μεταμόρφωσης του Σωτήρα.
Υπάρχει πλήθος Ιερών Ναών και Μονών στον οικισμό, όπως ο Ιερός Ναός Προφήτη Ηλία, ο Ιερός Ναός Παναγίας Φανερωμένης, η Ιερά Μονή Παναγίας του Καβελλάρη χτισμένη το 1673, η Ιερά Μονή Προφήτη Ηλία, ο Ιερός Ναός Αγίας Παρασκευής, ο Ιερός Ναός Αγίου Στρατήγου, ο Ιερός Ναός Αγίων Πάντων, ο Ιερός Ναός Κοίμησης Θεοτόκου κ.α. Ιδιαίτερη μνεία θα πρέπει να γίνει στον Ιερό Ναό Εισοδίων Θεοτόκου, όπου φυλάσσονται σε λάρνακα τα οστά του εκχριστιανιστή της Μάνης, που καταγόταν από την Αρμενία, Άγιου Νίκωνα του Μετανοείτε που πέθανε στην Λαγκάδα.

### Ιστορικά Διατηρητέα Μνημεία
Στην Λαγκάδα υπάρχουν τα εξής χαρακτηρισμένα Ιστορικά Διατηρητέα Μνημεία από το Υπουργείο Πολιτισμού:
* Πολεμόπυργος του Καπιτσίνου του 19ου αιώνα,
* Πύργος του Οικονομέα του 1757,
* Βυζαντινή εκκλησία της Μεταμόρφωσης του Σωτήρος του 14ου αιώνα,
* Κοιμητηριακός ναός της Αγ. Σοφίας του 14ου αιώνα,
* Πύργος «Γουλά» Μιχαλιτσιάνων,
* Τριώροφη κατοικία του Κισκήρα του 1859.

## Παραπομπές


## Δείτε ακόμα
* Λατινική Αυτοκρατορία
* Χρονικόν του Μορέως
* Γοδεφρείδος Α΄ Βιλλεαρδουίνος
* Κατάλογος των Κάστρων της Ελλάδας

Κατηγορία:Δήμος Δυτικής Μάνης
Κατηγορία:Χωριά της περιφερειακής ενότητας Μεσσηνίας
Κατηγορία:Μάνη
Κατηγορία:Πριγκιπάτο της Αχαΐας
Ος

Το **ος** *(osh)* (Τατζικιστάν: ош, που ονομάζεται επίσης *palav*, палав), είναι το εθνικό φαγητό του Τατζικιστάν, το οποίο αποτελείται από ρύζι μαγειρεμένο με κρέας και λάδι, συνώνυμο με τα πιάτα από πιλάφι, που βρίσκονται σε ολόκληρη τη Δυτική και την Κεντρική Ασία. 

Το ος, αποτελεί πιάτο σπεσιαλιτέ, το οποίο παρασκευάζεται από τους άνδρες του Τατζικιστάν κατά τις εορταστικές εκδηλώσεις. Εκτός από τα βασικά συστατικά, περιέχει ψιλοκομμένο καρότο, σκόρδο καθώς επίσης, μπορούν να συμπεριληφθούν και άλλα λαχανικά.

Το ος *(osh)* διαφέρει από τα άλλα παρασκευάσματα, καθότι το ρύζι δεν βράζεται στον ατμό, αλλά, αντιθέτως, σιγοβράζει σε ένα πλούσιο στιφάδο από κρέας και λαχανικά, που ονομάζεται *zirvak*, έως ότου όλο το υγρό απορροφηθεί εντός του ρυζιού. Ένας περιορισμένος βαθμός βρασίματος σε ατμό, συχνά, επιτυγχάνεται καλύπτοντας το δοχείο. Συνήθως, μαγειρεύεται σε καζάνι (ή *deghi*) επάνω σε ανοικτή φωτιά. Το παραδοσιακό μαγείρεμα περιλαμβάνει πολλές περιφερειακές και σποραδικές παραλλαγές. Συνήθως, αυτό προετοιμάζεται με αρνί, ροδισμένο σε λίπος αρνιού ή λάδι και στη συνέχεια, βρασμένο με τηγανητά κρεμμύδια, σκόρδο και καρότα.

## Δείτε επίσης
* Πιλάφι
* Καπόνι με ρύζι
* Ριζότο

## Παραπομπές


## Εξωτερικοί σύνδεσμοι (στα Αγγλικά)
* All About Pilaf, History and Recipes 

Κατηγορία:Τρόφιμα με βάση το ρύζι
Κατηγορία:Κουζίνα του Τατζικιστάν
Καπόνι με ρύζι

Tο **καπόνι με ρύζι** *(chapon au riz)*, γνωστό και ως **κοτόπουλο με ρύζι** *(poularde au riz)* είναι φαγητό της Γαλλικής κουζίνας το οποίο αποτελείται από ποσέ ή σιγομαγειρεμένο καπόνι ή κοτόπουλο, σερβιρισμένο με ρύζι και μαγειρεμένο εντός του ζωμού του κοτόπουλου. Μερικές φορές, συγκρίνεται με το πιλάφι.

Σε μερικές εκδοχές της συνταγής, το ρύζι και το κοτόπουλο μαγειρεύονται μαζί. Σε άλλες, για να μαγειρευτεί το ρύζι χρησιμοποιείται  ο ζωμός ή οι χυμοί ενός ήδη μαγειρεμένου κοτόπουλου.

## Δείτε επίσης
* Πιλάφι
* Ος
* Ριζότο

## Σημειώσεις

;Παραπομπές σημειώσεων


## Παραπομπές


Κατηγορία:Γαλλική κουζίνα
Κατηγορία:Φαγητά με ρύζι
Κατηγορία:Φαγητά με κοτόπουλο
Παλαιά Ραούμα

Η **Παλαιά Ραούμα** (φινλανδικά: **Vanha Rauma**) είναι το ιστορικό κέντρο της πόλης Ραούμα, στην νοτιοδυτική Φινλανδία.

Έχει έκταση περίπου 300 τ.μ., γύρω στα 600 ξύλινα κτίρια και περίπου 800 κατοίκους. Υπάρχουν και τρία κτίρια κατασκευασμένα από πέτρα: η Εκκλησία του Τιμίου Σταυρού (Church of the Holy Cross), ένα Φραγκισκανικό Μοναστήρι του 15ου αιώνα, με μεσαιωνικές εικόνες και το παλιό Δημαρχείο που χτίστηκε το 1776. Από τα ξύλινα κτίρια, τα παλαιότερα που έχουν διασωθεί είναι του 18ου αιώνα καθώς η Παλαιά Ραούμα καταστράφηκε δύο φορές από πυρκαγιά: το 1640 και το 1682. Στην πυρκαγιά του 1640 καταστράφηκε και η Εκκλησία της Αγίας Τριάδος (Church of the Holy Trinity), που είχε κατασκευαστεί το 15ο αιώνα.

Το 1991 η Παλαιά Ραούμα ανακηρύχτηκε Μνημείο Παγκόσμιας Κληρονομιάς από την UNESCO.

## Παραπομπές



RaumaKirche.jpg|Η Εκκλησία του Τιμίου Σταυρού στην Παλαιά Ραούμα 
Old Rauma 3.jpg|Δρόμος στην Παλαιά Ραούμα
Rauma 1.jpg|Δρόμος στην Παλαιά Ραούμα


	
## Εξωτερικοί σύνδεσμοι
*http://www.oldrauma.fi/english/index.html
*http://whc.unesco.org/en/list/582

Κατηγορία:Μνημεία Παγκόσμιας Κληρονομιάς στη Φινλανδία
Αυλικό Συμβούλιο

Το **Αυλικό Συμβούλιο** (από το λατινικό *aula*, δικαστήριο στη φεουδαρχική γλώσσα) ήταν αρχικά ένα εκτελεστικό-δικαστικό συμβούλιο στην Αγία Ρωμαϊκή Αυτοκρατορία.

Γνωστό στα γερμανικά ως **Reichshofrat** (κυριολεκτικά σημαίνει Δικαστικό Συμβούλιο της Αυτοκρατορίας) ήταν ένα από τα δύο ανώτατα δικαστήρια της αυτοκρατορίας, ενώ το άλλο ήταν το Αυτοκρατορικό Δικαστικό Επιμελητήριο (γερμανικά: *Reichskammergericht*). Είχε όχι μόνο συντρέχουσα αρμοδιότητα με το τελευταίο αυτό δικαστήριο, αλλά σε πολλές περιπτώσεις αποκλειστική δικαιοδοσία, σε όλες τις φεουδαρχικές διαδικασίες, και σε ποινικές υποθέσεις, έναντι των φοιδεράτων του αυτοκράτορα και σε υποθέσεις που αφορούσαν την αυτοκρατορική κυβέρνηση.

Δημιουργημένο κατά τον Ύστερο Μεσαίωνα ως έμμισθο Συμβούλιο του Αυτοκράτορα, οργανώθηκε στη μεταγενέστερη μορφή του από τον Μαξιμιλιανό Α' το 1497, ως αντίπαλο προς το Δικαστήριο του Αυτοκρατορικού Επιμελητηρίου, το οποίο του είχε επιβληθεί από την Αυτοκρατορική Δίαιτα. Αποτελούνταν από έναν πρόεδρο, έναν αντιπρόεδρο, ένα πρύτανη, και 18 συμβούλους, οι οποίοι ήταν όλοι επιλεγμένοι και πληρώνονταν από τον αυτοκράτορα, με εξαίρεση τον πρύτανη, ο οποίος διοριζόταν από τον Εκλέκτορα του Μάιντς. Από τους 18 συμβούλους, οι έξι ήταν Προτεστάντες, των οποίων οι ψήφοι, όταν ήταν ομόφωνοι, ήταν ένα αποτελεσματικό βέτο, έτσι ώστε διατηρούνταν σε κάποιο βαθμό μια θρησκευτική ισοτιμία. Η έδρα του Αυλικού Συμβουλίου ήταν στην Αυτοκρατορική κατοικία, στην Βιέννη. Μετά το θάνατο του Αυτοκράτορα, το Συμβούλιο διαλύονταν και έπρεπε να ανασυσταθεί από τον διάδοχό του.
Τα κέρδη του Ναπολέοντα μετά την μάχη του Άουστερλιτς και την Ειρήνη του Πρέσμπουργκ κορυφώθηκαν με το τέλος της Αγίας Ρωμαϊκής Αυτοκρατορίας, και το Αυλικό Συμβούλιο έπαψε να υφίσταται το 1806. Ένα πολεμικό συμβούλιο με το ίδιο όνομα δημιουργήθηκε στην Αυστριακή Αυτοκρατορία.

## Παραπομπές


## Εξωτερικοί σύνδεσμοι
* Διάταγμα του Αυλικού Συμβουλίου της 16ης Μαρτίου 1654, πλήρες κείμενο 

## Πηγές και αναφορές
*Το παρόν λήμμα ενσωματώνει κείμενο από έκδοση που είναι πλέον κοινό κτήμα: Gilman, D. C., Thurston, H. T., Colby, F. M., επιμ. (1905). "Aulic Council". New International Encyclopedia (1η έκδοση). Νέα Υόρκη: Dodd, Mead.
*

Κατηγορία:Αγία Ρωμαϊκή Αυτοκρατορία
Δημήτριος Ζαμάνος

Ο **Δημήτριος Ν. Ζαμάνος** (1874 - 1945) υπήρξε Έλληνας χημικός και πολιτικός.

## Βιογραφικά στοιχεία
Γεννήθηκε στην Ίο Ιητών της Θήρας.
Ως χημικός επιβεβαίωσε την ύπαρξη πιθανής πετρελαιοπηγής στο Μοσχάτο, που όμως αποδείχθηκε ότι δεν υφίστατο.

Εξελέγη βουλευτής Κυκλάδων στις εκλογές του Νοεμβρίου 1910 και του Μαΐου του 1915. Εν συνεχεία 
διετέλεσε γερουσιαστής Αττικοβοιωτίας από το 1929 ως το 1935.

Από τις 24 Νοεμβρίου 1930 ως τις 15 Ιουλίου 1931 υπηρέτησε και ως αντιπρόεδρος της Γερουσίας. 
Πέθανε το 1945. Την δεκαετία του 1920 αγόρασε σημαντικές εκτάσεις στη Γλυφάδα.

## Παραπομπές


Κατηγορία:Έλληνες χημικοί
Κατηγορία:Βουλευτές Κυκλάδων
Κατηγορία:Έλληνες γερουσιαστές
Κέβιν Φλέτσερ

Ο **Κέβιν Φλέτσερ**, γεννημένος στις 11 Ιανουαρίου 1980 στο Ντένβερ του Κολοράντο, είναι σλαβομακεδονικής καταγωγής Αμερικανός πρώην καλαθοσφαιριστής, ο οποίος αγωνιζόταν στην θέση του πάουερ φόργουορντ.

## Καριέρα
Ο Φλέτσερ αγωνίστηκε στην δεύτερη κατηγορία του NCAA κατά την περίοδο 1999 - 2002, όταν φοίτησε στο πανεπιστήμιο του Κολοράντο. Το καλοκαίρι του 2002, υπέγραψε στην πορτογαλική Καζίνο Φιγκέιρα Χινάσιο, κατακτώντας το τοπικό πρωτάθλημα.

Συνέχισε την επόμενη χρονιά στην Αβέιρο, πριν μετακομίσει στην Πολωνία, όπου μέχρι το 2006 αγωνίστηκε κατά σειρά στις Στάρογκαρντ Γκντάνσκι, Αστόρια Μπίντγκοζ και Σκλασκ Βρότσουαφ. Το καλοκαίρι του 2006, συμφώνησε με την ομάδα του Άρη Θεσσαλονίκης, με τον οποίο αγωνίστηκε σε 14 αγώνες της κανονικής περιόδου του ελληνικού πρωταθλήματος, έχοντας 2,7 πόντους και 1,5 ριμπάουντ ανά αγώνα.

Την σεζόν 2007-08, φόρεσε την φανέλα της ρωσικής Σουργκούτ, για να συνεχίσει έναν χρόνο αργότερα στην Ενισέι Κρασνόγιαρσκ. Το καλοκαίρι του 2009, υπέγραψε στην Μπεσίκτας, με την οποία πέτυχε 62 πόντους και μάζεψε 28 ριμπάουντ σε πέντε παιχνίδια για την διοργάνωση του Eurocup.

Ακολούθησαν δύο αγωνιστικές περίοδοι κατά τις έπαιξε στο ιταλικό πρωτάθλημα, φορώντας την φανέλα της Τεράμο Μπάσκετ την πρώτη χρονιά και της Γιουβεκαζέρτα Μπάσκετ την δέυτερη. Το 2013, μεταγράφηκε στην ρωσική Κράζνι Όκτιαμπρ, ενώ τελευταίος σταθμός της καριέρας του ήταν η πολωνική Πολφραμέξ Κούτνο.

## Παραπομπές


## Πηγές
* Kevin Fletcher - Eurobasket
* FLETCHER, KEVIN - Welcome to EUROLEAGUE  BASKETBALL
* Kevin Fletcher Europe Stats | Basketball-Reference.com

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές πορτορικανικών συλλόγων
Κατηγορία:Καλαθοσφαιριστές Στάρογκαρντ Γκντάνσκι
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές Μπεσίκτας
Κατηγορία:Καλαθοσφαιριστές Τέραμο Μπάσκετ
Ντάνκαν Γουάτμορ

Ο **Ντάνκαν Ίαν Γουάτμορ** (αγγλ.: *Duncan Ian Watmore*, γενν.: 8 Μαρτίου 1994) είναι Άγγλος επαγγελματίας ποδοσφαιριστής που αγωνίζεται ως πλάγιος μέσος και επιθετικός στην Σάντερλαντ. Είναι διεθνής με τις μικρές εθνικές ομάδες, και στο παρελθόν έχει αγωνιστεί για τις Άλτρινχαμ ΦΚ, Κλίδερο ΦΚ και Χιμπέρνιαν ΦΚ.

## Βιογραφία
Ο Γουάτμορ ξεκίνησε την καριέρα του στις νεανικές ομάδες της Μάντσεστερ Γιουνάιτεντ, αλλά στην ηλικία των 12 αφέθηκε ελεύθερος. Στα 16 του, εντάχθηκε στην Άλτρινχαμ. Έπειτα από ένα πέρασμα ως δανεικός, στην Κλίδερο, αγωνίστηκε για την πρώτη ομάδα της Άλτριχαμ πετυχαίνοντας 14 γκολ την σεζόν 2012-13

Το 2013, ο Γουάτμορ εντάχθηκε στην Σάντερλαντ. Τον Ιανουάριο του 2014, πήγε δανεικός στην σκωτσέζικη Χιμπέρνιαν, μέχρι το τέλος εκείνης της σεζόν. Την επόμενη χρονιά, ο Γουάτμορ αγωνίστηκε στην ομάδα κάτω των 21 της Σάντερλαντ και πετυχαίνοντας 11 γκολ σε 18 αγώνες, του απονεμήθηκε το βραβείο του παίκτη της χρονιάς για την Πρέμιερ Λιγκ κάτω των 21.

Με το ξεκίνημα της σεζόν 2015-16, ο Γουάτμορ εντάχθηκε στην πρώτη ομάδα της Σάντερλαντ. Κάνοντας κάποιες πολύ καλές εμφανίσεις, τον Νοέμβριο του 2015 υπόγραψε νέο τετραετές συμβόλαιο με τον σύλλογό του.

## Παραπομπές


## Εξωτερικοί σύνδεσμοι
*

Κατηγορία:Ποδοσφαιριστές Εθνικής Αγγλίας Κ21
Κατηγορία:Άγγλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σάντερλαντ ΑΦΚ
Κατηγορία:Ποδοσφαιριστές Νάσιοναλ Λιγκ (αγγλικό ποδόσφαιρο)
Κατηγορία:Ποδοσφαιριστές Χιμπέρνιαν ΦΚ
Διεθνής Αερολιμένας Ώστιν–Μπέργκστρομ

Ο **Διεθνής Αερολιμένας Ώστιν–Μπέργκστρομ** (Αγγλικά. **Austin–Bergstrom International Airport**· συντομογραφία **[[IATA]]:** AUS, '''ICAO'''**:** KAUS) εξυπηρετεί το κεντρικό Τέξας και το Ώστιν.

Ξεκίνησε τη λειτουργία του στις 23 Μαΐου 1999 και αντικατέστησε το Δημοτικό Αεροδρόμιο Ρόμπερτ Μίλερ, που εξυπηρετούσε το Ώστιν για 69 χρόνια. Ονομάστηκε προς τιμή του Αμερικανού έφεδρου σμηναγού Τζον Όγκοστ Ερλ Μπέργκστρομ, ο οποίος σκοτώθηκε στην Αεροπορική Βάση Κλαρκ στις Φιλιππίνες κατά τη διάρκεια του Β΄ Παγκοσμίου Πολέμου.

Ο αερολιμένας απέσπασε το 2015 τη διάκριση του πέμπτου καλύτερου αεροδρομίου των ΗΠΑ» από το περιοδικό «Travel+Leisure».

## Αεροπορικές εταιρείες και προορισμοί

## Παραπομπές


## Εξωτερικοί σύνδεσμοι
* 

Τέξας
Τέξας
Κατηγορία:Τέξας
Γεράσιμος Παλλαδάς

Ο **Γεράσιμος Παλλαδάς** (Καλλονή Ηρακλείου, τότε Σκιλλούς 1625/33 - Μονή Βατοπαιδίου Αγίου όρους 1714), διετέλεσε  Μητροπολίτης Καστοριάς, Αδριανουπόλεως και τέλος Πατριάρχης Αλεξανδρείας.

Γεννήθηκε μεταξύ των ετών 1625 και του 1633 στον Σκυλλούντα Πεδιάδος Κρήτης και ήταν γιος του πρωτοπρεσβύτερου Θεοδώρου. Σπούδασε στην Κέρκυρα και στη Βενετία, στην οποία τότε ανήκε το Ηράκλειο, ελληνικά, λατινικά και εβραϊκά. Ενώ βρισκόταν στη Βενετία (1669), το Ηράκλειο έπεσε στους Οθωμανούς Τούρκους μετά από μακρά πολιορκία και ο πατέρας του πέθανε. Ο Γεράσιμος πήγε στην Πελοπόννησο, όπου είχαν καταφύγει πολλοί Κρητικοί, και εργάστηκε ως δάσκαλος. Κατόπιν μετακόμισε στην Καστοριά, όπου άρχισε να εργάζεται ως δάσκαλος και ιεροκήρυκας στην τοπική επισκοπή που τότε ήταν μέρος της Αρχιεπισκοπής Οχρίδας. Το 1677 εξελέγη Μητροπολίτης Καστοριάς και το 1686 παύθηκε από την Ιερά Σύνοδο της Αρχιεπισκοπής Αχρίδας. Τον Μάιο του 1686 του δόθηκε επιτροπικώς η Μητρόπολη Αδριανουπόλεως.

Το 1688, ο Πατριάρχης Αλεξανδρείας Παρθένιος Α΄ σκοτώθηκε σε σεισμό στη Σμύρνη και διάδοχός του εξελέγη ο Γεράσιμος. Κατά την Πατριαρχία του έκανε κάποιες αλλαγές στην Επίκληση της Θείας Λειτουργίας, θέμα για το οποίο ήρθε σε σύγκρουση με τον Οικουμενικό Πατριάρχη Γαβριήλ Γ΄. Εργάσθηκε για την επίλυση του χρονίζοντος σιναϊτικού προβλήματος και συνέταξε κανονισμό για το πτωχοκομείο της μονής Αγίου Γεωργίου Καΐρου. Είχε πλούσια αλληλογραφία με προσωπικότητες της εποχής του, όπως τον Μέγα Πέτρο της Ρωσίας, τον Πάπα Ρώμης Κλήμεντα ΙΑ΄, την Εκκλησία της Κύπρου και της Κρήτης.

Λόγω ασθενείας και γήρατος παραιτήθηκε από το αξίωμά του στις 20 Ιανουαρίου του 1710, ορίζοντας διάδοχό του τον Σαμουήλ τον Χίο. Αποσύρθηκε στη Μονή Βατοπεδίου στο Άγιο Όρος, όπου πέθανε το 1714. Στον τάφο του υπήρχε η επιγραφή: «*Εκοιμήθη ο δούλος του θεού και μακαριώτατος Πατριάρχης Αλεξανδρείας κυρ Γεράσιμος εν έτει αψιδ’΄μηνι Ιανουαρίω ιε’΄ Ινδικτιώνος*». Στην Μονή φυλάσσεται μέχρι σήμερα η κάρα του.

Ήταν αξιόλογος συγγραφέας και πολλά θεολογικά, υμνογραφικά, φιλοσοφικά και φιλολογικά έργα του σώζονται μέχρι σήμερα. Ο μοναχός Καισάριος Δαπόντες ο Ξηροποταμηνός αναφέρει για τον Γεράσιμο Παλλαδά: 

«Ανήρ σοφώτατος και αγιώτατος, θεολόγος, φιλόσοφος, ανιχνευτής του βάθους των θείων Γραφών, δαημονέστατος της ελληνικής, εβραϊκής και λατινικής γλώσσης εχρημάτισε…».

Στις 7 Μαΐου 2003, η Ιερά Σύνοδος του Πατριαρχείου της Μόσχας τον ανακήρυξε άγιο και η μνήμη του τιμάται στις 15 Ιανουαρίου.

## Απολυτίκιο
Δόξα. Ἦχος β΄.

Δεῦτε εὐσεβῶν τὰ συστήματα, ᾀσμάτων τοῖς στεφάνοις ἀναδήσωμεν, τῆς Ἀλεξανδρείας τὸν Πρόεδρον Γεράσιμον. Τὸν κήρυκα τῆς πίστεως, καὶ θεῖον διδάσκαλον τῆς εὐσεβείας· ὡς ἐν σοφίᾳ γὰρ πολλοστός, καθάπερ ἥλιος τῇ Ἐκκλησίᾳ ἀνέτειλεν· ὅθεν καὶ πρεσβεύει, ὑπὲρ τῶν ψυχῶν ἡμῶν.

## Παραπομπές


Κατηγορία:Μητροπολίτες Καστορίας
Κατηγορία:Μητροπολίτες Αδριανουπόλεως
Κατηγορία:Πατριάρχες Αλεξανδρείας και πάσης Αφρικής
Μέγας λογαριαστής των ευαγών σεκρέτων

Ο **Μέγας λογαριαστής των ευαγών σεκρέτων** ήταν βυζαντινός αξιωματούχος που ήταν υπεύθυνος για όλα τα ακίνητα στην αυτοκρατορία που ανήκαν στον αυτοκράτορα.

Το αξίωμα δημιουργήθηκε το 1099 επί αυτοκράτορα Ισαάκιου Β΄. Το αξίωμα δημιουργήθηκε έπειτα από την μετατροπή των ευαγών οίκων σε ευαγή σέκρετα, κερδοσκοπικά ιδρύματα, εκτός τα ορφανοτροφεία που παρέμειναν φιλανθρωπικά ιδρύματα. Ο γνωστότερος που κατείχε το αξίωμα ήταν ο Νικόλαος Αγιοθεοδωρίτης.

## Παραπομπές


Κατηγορία:Βυζαντινοί διοικητικοί τίτλοι
Ιερός Ναός Μεταμόρφωσης του Σωτήρος (Λαγκάδα Δυτικής Μάνης)

Ο **Ιερός Ναός της Μεταμόρφωσης του Σωτήρος** είναι ναός του 14ου αιώνα χαρακτηρισμένος ως Ιστορικό Διατηρητέο Μνημείο από το Υπουργείο Πολιτισμού. Βρίσκεται επί του επαρχιακού δρόμου Καλαμάτας-Αρεόπολης, στην πλατεία του συνοικισμού Μπουλτσιάνικα του οικισμού Λαγκάδα Μεσσηνίας, 57χλμ μακριά από την Καλαμάτα.

## Περιγραφή
Ο αρχιτεκτονικός ρυθμός του ναού είναι τετράστυλος σταυροειδής εγγεγραμμένος με τρούλο. Η πλούσια κεραμοπλαστική διακόσμησή του είναι χαρακτηριστική των αρχιτεκτονικών τάσεων που υπήρχε στις εκκλησίες που χτίζονταν στην Λακωνία και την Μεσσηνία κατά το δεύτερο μισό του 13 αι.. Η εκκλησία έχει μονόλοβο τοξωτό κωδωνοστάσιο που υψώνεται στο δυτικό τοίχο της, το οποίο διατηρείται σε καλή κατάσταση και είναι κτισμένο κατά το πλινθοπερίκλειστο σύστημα τοιχοποιίας φέροντας πλούσιο κεραμοπλαστικό διάκοσμο. Εσωτερικά ο ναός παρουσιάζει εκφυλισµένα γοτθικά στοιχεία, κυρίως στα παράθυρά του, τα οποία έχουν ενσωματωθεί στα στοιχεία της βυζαντινής αρχιτεκτονικής παράδοσης. Οι τοιχογραφίες του ναού χρονολογούνται στα τέλη του 14ου αι., αν και στο μεγαλύτερο μέρος τους είναι καλυμμένες από ασβεστοκονιάματα.

## Παραπομπές


Μεταμόρφωση Σωτήρος Λαγκάδα Μάνης
Μεταμόρφωση Σωτήρος Λαγκάδα Μάνης
Κατηγορία:Μάνη
Λαγκαδα
Ακτινοβολία πέδησης

thumb|240px|Η ακτινοβολία πέδησης που παράγεται από την αλληλεπίδραση δύο σωματιδίων
**Ακτινοβολία πέδησης** (γερμ.: Bremsstrahlung) είναι ηλεκτρομαγνητική ακτινοβολία που παράγεται από την επιβράδυνση ενός φορτισμένου σωματιδίου όταν απωθείται ή έλκεται έντονα, περνώντας με μεγάλη σχετικά ταχύτητα, από άλλο φορτισμένο σωματίδιο, συνήθως ηλεκτρόνια από τον πυρήνα ενός ατόμου. Το κινούμενο σωματίδιο χάνει κινητική ενέργεια, η οποία μετατρέπεται σε φωτόνιο ικανοποιώντας έτσι την αρχή διατήρησης της ενέργειας. Η ακτινοβολία πέδησης έχει συνεχές φάσμα, το οποίο γίνεται πιο έντονο και μεγιστοποιείται προς τις υψηλότερες συχνότητες καθώς η αλλαγή της ενέργειας του επιταχυνόμενου σωματιδίου αυξάνει.

## Εξωτερικοί σύνδεσμοι
* 

Κατηγορία:Ατομική φυσική
Κατηγορία:Φυσική πλάσματος
Κατηγορία:Ηλεκτροδυναμική
Κατάλογος πόλεων της Νότιας Κορέας

🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷

Κατηγορία:Πόλεις της Νότιας Κορέας
Κατηγορία:Κατάλογοι πόλεων
Ντέτζον

Η πόλη **Ντέτζον** (Κορεάτικα: [tɛdʑʌn], 대전, 大田, λατ. Daejeon) είναι η πέμπτη σε πληθυσμό πόλη της Νότιας Κορέας, μετά τη Σεούλ (πρωτεύουσα), το Μπούσαν, το Ίντσον, και το Ντέγκου. Το 2010 είχε πληθυσμό 1,5 εκατομμυρίων. Απέχει 50 λεπτά της ώρας από την Σεούλ με τρένο εξπρές. Πρόκειται για περιοχή υψηλής τεχνολογίας και έχει εκεί βρίσκονται δεκαοκτώ πανεπιστήμια.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νότιας Κορέας
Πανεπιστήμιο Επιστήμης και Τεχνολογίας Πόχανγκ

Το **Πανεπιστήμιο Επιστήμης και Τεχνολογίας Πόχανγκ** ή το **POSTECH** είναι ένα ιδιωτικό πανεπιστήμιο που βρίσκεται στην πόλη Πόχανγκ της Νότιας Κορέας. Το πανεπιστήμιο κατατάχτηκε στη 1η θέση στο "100 Under 50 Young Universities" του Times Higher Education.

## Παραπομπές


Κατηγορία:Πανεπιστήμια στη Νότια Κορέα
Λαγκάδα Μεσσηνίας

Με την ονομασία **Λαγκάδα Μεσσηνίας** μπορεί να αναφέρονται:

* Λαγκάδα Δυτικής Μάνης, οικισμός του δήμου Δυτικής Μάνης.
* Λαγκάδα Καλαμάτας, οικισμός του δήμου Καλαμάτας.

## Δείτε επίσης
* Λαγκάδα (αποσαφήνιση)

Κατηγορία:Αποσαφηνίσεις ελληνικών τοπωνυμίων
Επαρχία Σερρών

Η **Επαρχία Σερρών** ήταν επαρχία του Νομού Σερρών. Βρισκόταν στο κεντρικό τμήμα του νομού. Πρωτεύουσα της επαρχίας ήταν οι Σέρρες καθώς και η μεγαλύτερη πόλη.

Κατηγορία:Επαρχίες του νομού Σερρών